जयपुर. राजस्थान नर्सिंग कौंसल में नियम विरुद्ध रजिस्ट्रार लगाने के मामले में सूरजगढ़ विधायक श्रवण कुमार और रायसिंह नगर विधायक सोनादेवी ने विधानसभा में चिकित्सा मंत्री से जवाब मांगा है। गौरतलब है कि नर्सिंग टयूटर गोविंद शर्मा को जनवरी माह में रजिस्ट्रार पद पर लगाया गया था। सेवानिवृति से कुछ दिन पहले निदेशक डॉ. बीआर मीणा की ओर से की गई इस नियुक्ति में नियमों को ताक पर रख दिया गया। वहीं जिस जीएनएम ट्रेनिंग सेंटर से गोविंद शर्मा को लगाया गया है, वह सेंटर नकल को लेकर पिछले सात दिनों से सुर्खियों में है।
नकल पर नकल : जीएनएम ट्रेनिंग सेंटर, श्रीगंगानगर में परीक्षाओं में हो रही नकल को एडीएम पकड़ चके हैं। निरीक्षण के लिए 20 परीक्षा वीक्षकों की डयूटी लगने के बाद भी हो रही नकल के बाद उंगलियां कार्यवाहक रजिस्ट्रार पर भी उठीं। मामला चिकित्सा विभाग जयपुर तक पहुंचा और फिर स्थानीय कलेक्टर ज्ञानाराम ने गोविंद शर्मा को फटकार लगाई, लेकिन उसके बाद भी सेंटर में हुई परीक्षा में फिर नकल पकड़ी गई।
विधायकों ने ये सवाल उठाए सदन में
- पिछले बजट सत्र में वरीयता के आधार पर नर्सिंग टयूटर्स को रजिस्ट्रार बनाने का आश्वासन दिया था, क्या इस बार ऐसा किया गया ? यदि ूहां, तो क्या नियुक्ति नियमों के तहत हुई ? नियुक्ति की प्रक्रिया की नोटशीट सदन में रखी जाए।
- क्या यह सही है कि जिन अध्यक्ष ने यह नियुक्ति की, उन्होंने ही रजिस्ट्रार जयपुर से लगाने की सिफारिश की थी ?
- यदि हां, तो ऐसे क्या कारण रहे कि उन्हीं अध्यक्ष ने वर्तमान में रजिस्ट्रार पद पर कार्यरत उपनिदेशक, जयपुर को हटाकर 500 किमी. दूर श्रीगंगानगर में कार्यरत वरीयता में बहुत नीचे के एक टयूटर को कार्यव्यवस्था के तहत रजिस्ट्रार के पद पर लगाया है।
- क्या स्वायत्तशासी संस्था की ओर से राज्य सरकार के किसी कार्मिक को सरकार की बिना स्वीकृति के संस्था में नियुक्त किया जा सकता है ? यदि हां, तो नियम सदन में रखें।
- क्या यह सही है कि नर्सिंग कौंसिल के अध्यक्ष ने ही रजिस्ट्रार की नियुक्ति बिना विभाग की अनुमति के अपनी सेवानिवृति से कुछ दिन पूर्व की ?।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva